CELEX: 52006PC0736
Language: da
Date: 2006-11-28
Title: Forslag til Rådets beslutning om bemyndigelse af Rumænien til at anvende en nedsat momssats på visse arbejdskraftintensive tjenesteydelser, der er omhandlet i artikel 28, stk. 6, i direktiv 77/388/EØF

KOMMISSIONEN FOR DE EUROPÆISKE FÆLLESSKABER
                                                     Bruxelles, den 28.11.2006
                                                     KOM(2006) 736 endelig
                                         Forslag til
                                RÅDETS BESLUTNING
       om bemyndigelse af Rumænien til at anvende en nedsat momssats på visse
   arbejdskraftintensive tjenesteydelser, der er omhandlet i artikel 28, stk. 6, i direktiv
                                        77/388/EØF
                                (forelagt af Kommissionen)
DA                                                                                          DA
 ---pagebreak---                                             BEGRUNDELSE
       1) BAGGRUNDEN FOR FORSLAGET
          •
   110
               Begrundelse og formål
          Dette forslag til beslutning har til formål at sætte bestemmelserne i direktiv
          2006/18/EF, der blev vedtaget den 14. februar 2006 (EUT L 51 af 22.2.2006, s. 12), i
          kraft i forhold til Rumænien fra datoen for landets tiltrædelse af EU. Direktivet drejer
          sig bl.a. om at forlænge forsøget med nedsatte momssatser på arbejdskraftintensive
          tjenesteydelser indtil den 31. december 2010 og giver alle medlemsstater mulighed for
          at deltage heri på samme vilkår. Dette forslag har således til formål at udvide denne
          mulighed til også at gælde Rumænien og at bemyndige landet ud fra et hensyn om at
          behandle alle medlemsstater lige til at anvende en sådan nedsat momssats fra dets
          tiltrædelse af EU.
          •
   120
               Generel baggrund
          1.       Den 14. februar 2006 vedtog Rådet direktiv 2006/18/EF om ændring af direktiv
          77/388/EØF for så vidt angår nedsatte momssatser, særlig artikel 28, stk. 6.
          Bestemmelserne i dette stk. 6 blev tilføjet ved Rådets direktiv 1999/85/EF af
          22. oktober 1999 (EFT L 277 af 28.10.1999, s. 34) og blev oprindeligt anvendt indtil
          den 31. december 2002. Derefter blev de ved direktiv 2002/92/EF af 3. december 2002
          (EFT L 331 af 7.12.2002, s. 27) forlænget indtil den 31. december 2003 og ved direktiv
          2004/15/EF af 10. februar 2004 (EUT L 52 af 21.2.2004, s. 61) indtil den 31. december
          2005. For bedre at kunne vurdere virkningen af de nedsatte satser fandt Rådet det
          nødvendigt, at Kommissionen udarbejdede en evalueringsrapport om virkningen af
          nedsatte satser på tjenesteydelser, der leveres lokalt, især hvad angår jobskabelse,
          økonomisk vækst og det indre markeds funktion.
          2.       Indtil resultatet af ovennævnte evaluering foreligger, er formålet med direktiv
          2006/18/EF bl.a. at forlænge forsøget med nedsatte satser på arbejdskraftintensive
          tjenesteydelser indtil den 31. december 2010. Det giver desuden alle medlemsstater
          mulighed for at deltage i forsøget på samme vilkår.
          3.       De medlemsstater, som for første gang ønskede at udnytte den mulighed, der er
          fastsat i artikel 28, stk. 6, i direktiv 77/388/EØF, og de medlemsstater, der ønskede at
          ændre listen over de tjenesteydelser, som de tidligere havde anvendt denne
          bestemmelse på, skulle inden den 31. marts 2006 fremsætte anmodning til
          Kommissionen herom og forelægge den relevante oplysninger med henblik på en
          evaluering og overholde proceduren og betingelserne i artikel 1, nr. 2), i direktiv
          2006/18/EF. På dette grundlag har Kommissionen forelagt Rådet et forslag til
          beslutning om bemyndigelse af 17 medlemsstater til at anvende en nedsat momssats på
          visse arbejdskraftintensive tjenesteydelser1.
          4.       Ved brev af 31. marts 2006 forelagde Rumænien en anmodning om at anvende
          en nedsat momssats på visse af de tjenesteydelser, der er omhandlet i punkt 1 og 4 i
   1
          KOM(2006) 410 endelig.
DA                                                   2                                             DA
 ---pagebreak---        bilag K til direktiv 77/388/EØF, ledsaget af relevante evalueringsoplysninger.
       5.       I betragtning af, at alle medlemsstaterne har fået mulighed for midlertidigt at
       anvende en nedsat momssats på visse arbejdskraftintensive tjenesteydelser, bør denne
       mulighed også tilbydes de tiltrædende lande, så de kan bemyndiges til at anvende en
       sådan nedsat momssats fra og med deres tiltrædelse af EU, hvis anmodningen herom er
       fremsat i overensstemmelse med de samme procedurer og betingelser som dem, der
       gælder for de nuværende medlemsstater. Endvidere hedder det i betragtning 3 i direktiv
       2006/18/EF, at et af formålene med direktivet er at anvende de samme vilkår på alle de
       medlemsstater, der ønsker at deltage i forsøget med nedsatte momssatser på
       arbejdskraftintensive tjenesteydelser. Der er derfor grund til at anvende artikel 28, stk.
       6, fjerde afsnit, i direktiv 77/388/EØF analogt og med de fornødne ændringer på de
       tiltrædende lande under hensyntagen til den særlige retssituation i disse lande i
       perioden op til tiltrædelsen.
       6.       Inden for rammerne af artikel 55 i akten om Republikken Bulgariens og
       Rumæniens tiltrædelsesvilkår samt om tilpasning af de traktater, som Den Europæiske
       Union bygger på (EUT L 157 af 21.6.2005, s. 203), kan Rådet, der træffer afgørelse på
       forslag af Kommissionen, efter behørigt begrundet anmodning fremsat af Bulgarien
       eller Rumænien til Kommissionen senest på tiltrædelsesdatoen træffe foranstaltninger
       vedrørende midlertidige undtagelser fra institutionernes retsakter, som er vedtaget
       mellem den 1. oktober 2004 og tiltrædelsesdatoen. Endvidere vedtages disse
       foranstaltninger i kraft af samme artikel efter de stemmeregler, der gælder for
       vedtagelsen af den retsakt, som der søges midlertidig undtagelse fra.
       7.       Eftersom direktiv 2006/18/EF blev vedtaget efter den 1. oktober 2004, kan
       Rådet altså på forslag af Kommissionen træffe afgørelse om den rumænske anmodning
       efter de stemmeregler, der gælder for vedtagelsen af den retsakt, som der søges
       midlertidig undtagelse fra. I dette tilfælde kræver stemmereglerne en enstemmig
       rådsbeslutning. Enstemmighed er påkrævet både inden for rammerne af artikel 93 i
       traktaten om oprettelse af Det Europæiske Fællesskab (retsgrundlaget for vedtagelsen
       af direktiv 2006/18/EF) og inden for rammerne af artikel 28, stk. 6, første afsnit, i
       direktiv 77/388/EØF.
       KOMMISSIONENS EVALUERING
       Det er Kommissionens opfattelse, at Rumæniens anmodning er blevet fremsat efter
       samme procedure og i overensstemmelse med de samme vilkår som dem, der er fastsat
       i artikel 1 i direktiv 2006/18/EF, som gælder for de nuværende medlemsstater.
       Artikel 55 i akten om Bulgariens og Rumæniens tiltrædelsesvilkår giver Rådet
       mulighed for under henvisning til artikel 28, stk. 6, i direktiv 77/388/EØF at sikre lige
       behandling af alle medlemsstaterne fra og med Bulgariens og Rumæniens
       tiltrædelsesdato hvad angår forsøget med nedsatte momssatser på arbejdskraftintensive
       tjenesteydelser.
       •
   130
            Gældende bestemmelser på det område, som forslaget vedrører
       Der er tale om gennemførelse af bestemmelserne i artikel 28, stk. 6, i direktiv
       77/388/EØF, senest ændret ved direktiv 2006/18/EF, for så vidt angår nedsatte
       momssatser, der anvendes på visse arbejdskraftintensive tjenesteydelser.
DA                                             3                                                  DA
 ---pagebreak---           Retsgrundlaget for denne gennemførelse er artikel 55 i akten om Bulgariens og
          Rumæniens tiltrædelsesvilkår.
          •
   140
              Overensstemmelse med andre EU-politikker og -mål
          Direktiv 1999/85/EF var en del af EU's beskæftigelsespolitik og tog bl.a. sigte på at
          fremme voksende beskæftigelse og begrænsning af sort arbejde. Ledighedsproblemet
          var allerede så alvorligt, at det blev anset for hensigtsmæssigt at give de medlemsstater,
          der ønskede det, tilladelse til at foretage forsøg med, hvilken funktion og hvilke
          beskæftigelsesmæssige virkninger en lempelse af momsen på arbejdskraftintensive
          tjenesteydelser, der ikke var opført i bilag H i direktiv 77/388/EØF, ville have.
          Indførelsen af en sådan målrettet lempelse af momsen er dog ikke helt uden farer for
          det indre markeds funktion og neutraliteten i afgiften. Man måtte derfor indføre en
          foranstaltning på forsøgsbasis, der valgfrit kunne anvendes af medlemsstaterne.
          Desuden blev det anset for hensigtsmæssigt at fastsætte en særlig
          bemyndigelsesprocedure og afgrænse anvendelsesområdet for en sådan foranstaltning
          strengt for at sikre, at den forblev kontrollérbar og begrænset. Direktiv 2006/18/EF,
          som udgør den tredje forlængelse af dette forsøg, og nærværende forslag til beslutning
          indgår i denne sammenhæng.
       2) HØRING AF INTERESSEREDE PARTER OG KONSEKVENSANALYSE
          •   Høring af interesserede parter
   219
          Direktiv 2006/18/EF er resultatet af Rådets forhandlinger om Kommissionens forslag
          KOM(2003) 397 endelig om revision af de nedsatte momssatser. Dette forslag til
          beslutning har til formål at sætte dette direktiv i kraft i forhold til Rumænien efter
          landets formelle anmodning om at deltage i forsøget. Der har derfor ikke fundet nogen
          ny høring sted af interesserede parter.
          •   Ekspertbistand
   229
          Det har ikke været nødvendigt at tage ekspertbistand i anvendelse.
          •
   230
              Konsekvensanalyse
          Dette forslag til beslutning har til formål at sætte de bestemmelser i direktiv
          2006/18/EF, hvori en gældende bestemmelse bl.a. ophæves, i kraft i forhold til
          Rumænien fra datoen for landets tiltrædelse og indtil den 31. december 2010.
          For bedre at kunne vurdere virkningen af de nedsatte satser indeholder dette direktiv
          desuden en bestemmelse om, at Kommissionen senest den 30. juni 2007 på grundlag af
          en undersøgelse foretaget af en uafhængig økonomisk tænketank fremlægger en
          evalueringsrapport om virkningen af nedsatte satser på tjenesteydelser, der leveres
          lokalt, især hvad angår jobskabelse, økonomisk vækst og det indre markeds funktion.
          På nuværende stade er det derfor ikke hensigtsmæssigt at undersøge andre muligheder.
       3) FORSLAGETS RETLIGE ASPEKTER
          •
   305
              Resumé af forslaget
DA                                                  4                                                DA
 ---pagebreak---           At give Rumænien, som har fremsat anmodning herom, mulighed for fra
          tiltrædelsesdatoen at anvende en nedsat momssats på visse arbejdskraftintensive
          tjenesteydelser i henhold til artikel 28, stk. 6, i direktiv 77/388/EØF.
          •
   310
               Retsgrundlag
          Artikel 55 i akten om Bulgariens og Rumæniens tiltrædelsesvilkår under henvisning til
          artikel 28, stk. 6, i direktiv 77/388/EØF, ændret ved direktiv 2006/18/EF af 14. februar
          2006.
          •
   329
               Subsidiaritetsprincippet
          Forslaget vedrører et område, som henhører under Fællesskabets enekompetence.
          Subsidiaritetsprincippet finder derfor ikke anvendelse.
          •    Proportionalitetsprincippet
          Forslaget er i overensstemmelse med proportionalitetsprincippet af følgende grunde.
   331
          Der er tale om en beslutning om at give medlemsstater, som specifikt anmoder herom,
          bemyndigelse til at anvende en nedsat sats på visse arbejdskraftintensive
          tjenesteydelser. Den indebærer ikke nogen forpligtelse.
   332
          I betragtning af det begrænsede anvendelsesområde for den fravigelse, der er omfattet
          af beslutningen, står den særlige foranstaltning i rimeligt forhold til det tilstræbte mål.
          Den udgør ikke nogen finansiel byrde for Fællesskabet. Selv om den lavere momssats
          kan betyde et indtægtstab for medlemsstaterne, håber de medlemsstater, der har
          indgivet en anmodning, at de kan opveje dette tab med virkninger af foranstaltningen i
          form af jobskabelse og bekæmpelse af sort arbejde. For erhvervsvirksomhederne udgør
          momsen ikke en finansiel belastning, og momsnedsættelsen skulle principielt komme
          borgerne til gode i det omfang, den slår igennem på slutprisen.
          •    Valg af instrumenter
   341
          Foreslået/foreslåede instrument(er): andet.
   342
          Andre instrumenter ville ikke have været egnede af følgende grunde.
          Med artikel 55 i akten om Bulgariens og Rumæniens tiltrædelsesvilkår under
          henvisning til artikel 28, stk. 6, i direktiv 77/388/EØF, ændret ved direktiv 2006/18/EF
          af 14. februar 2006, som retsgrundlag kan der kun indrømmes en fravigelse af de fælles
          momsbestemmelser ved en beslutning i Rådet, der træffer afgørelse med enstemmighed
          på forslag af Kommissionen. En beslutning vedtaget af Rådet er det eneste relevante
          instrument.
       4) BUDGETMÆSSIGE VIRKNINGER
   409
          Forslaget har ingen virkninger for Fællesskabets budget.
       5) YDERLIGERE OPLYSNINGER
DA                                                   5                                                DA
 ---pagebreak---        •   Fornyet gennemgang/revision/udløbsklausul
   533
       Forslaget indeholder en bestemmelse om automatisk ophævelse af hele retsakten eller
       dele deraf, når de fastlagte betingelser herfor er opfyldt.
       •
   570
           Nærmere redegørelse for forslagets enkelte kapitler og/eller artikler
       Artikel 1
       Artikel 1 fastsætter, at Rumænien på grundlag af artikel 55 i akten om Bulgariens og
       Rumæniens tiltrædelsesvilkår og under henvisning til artikel 28, stk. 6, første og fjerde
       afsnit, i direktiv 77/388/EØF bemyndiges til fra tiltrædelsesdatoen at anvende en
       nedsat momssats på visse arbejdskraftintensive tjenesteydelser.
       Artikel 2
       Ved artikel 2 bemyndiges Rumænien til at anvende de nedsatte momssatser, der er
       fastsat i artikel 12, stk. 3, litra a), tredje afsnit, på de tjenesteydelser, for hvilke landet
       har fremsat en anmodning i overensstemmelse med en procedure, der svarer til den, der
       er fastsat i artikel 28, stk. 6, fjerde afsnit, i direktiv 77/388/EØF, og som er nævnt heri.
       Artikel 3 til 4
       Disse artikler vedrører gyldighedsperioden for bestemmelserne i artikel 28, stk. 6, i
       direktiv 77/388/EØF og det land, som beslutningen er rettet til.
   x
DA                                                  6                                                  DA
 ---pagebreak---                                                    Forslag til
                                          RÅDETS BESLUTNING
           om bemyndigelse af Rumænien til at anvende en nedsat momssats på visse
      arbejdskraftintensive tjenesteydelser, der er omhandlet i artikel 28, stk. 6, i direktiv
                                                  77/388/EØF
   RÅDET FOR DEN EUROPÆISKE UNION HAR -
   under henvisning til traktaten om oprettelse af Det Europæiske Fællesskab,
   under henvisning til traktaten om Bulgariens og Rumæniens tiltrædelse2, særlig artikel 4, stk.
   3,
   under henvisning til akten om Bulgariens og Rumæniens tiltrædelsesvilkår3, særlig artikel 55,
   under henvisning til Rådets sjette direktiv 77/388/EØF af 17. maj 1977 om harmonisering af
   medlemsstaternes lovgivning om omsætningsafgifter - det fælles merværdiafgiftssystem:
   ensartet beregningsgrundlag4, særlig artikel 28, stk. 6,
   under henvisning til forslag fra Kommissionen5, og
   ud fra følgende betragtninger:
   (1)     I medfør af artikel 28, stk. 6, i direktiv 77/388/EØF kan Rådet bemyndige en
           medlemsstat til at anvende en nedsat momssats på visse arbejdskraftintensive
           tjenesteydelser.
   (2)     De pågældende tjenesteydelser skal opfylde betingelserne i direktiv 77/388/EØF og
           være opført i bilag K til samme direktiv.
   (3)     Ved artikel 28, stk. 6, i direktiv 77/388/EØF, ændret ved direktiv 2006/18/EF, blev
           perioden for anvendelse af de nedsatte momssatser forlænget indtil den 31. december
           2010. Den giver desuden de medlemsstater, som for første gang ønsker at benytte sig
           af denne mulighed, og de medlemsstater, der ønsker at ændre listen over
           tjenesteydelser, som de tidligere har anvendt nævnte bestemmelse på, mulighed for at
           fremsætte anmodning herom til Kommissionen.
   (4)     Artiklen har til formål at give alle medlemsstaterne mulighed for på lige vilkår at
           deltage i forsøget med nedsatte momssatser på arbejdskraftintensive tjenesteydelser.
           De tiltrædende medlemsstater bør derfor fra og med deres tiltrædelse af EU tildeles
   2
           EUT L 157 af 21. juni 2005, s. 11.
   3
           EUT L 157 af 21. juni 2005, s. 203.
   4
           EFT L 145 af 13.6.1977, s. 1. Senest ændret ved direktiv 2006/69/EF (EUT L 221 af 12.8.2006, s. 9).
   5
           EUT C […] af […], s. […].
DA                                                       7                                                     DA
 ---pagebreak---            den samme mulighed for at anvende en nedsat momssats på visse arbejdskraftintensive
           tjenesteydelser.
   (5)     Ved brev af 31. marts 2006 fremsatte Rumænien anmodning om at anvende en nedsat
           momssats på visse arbejdskraftintensive tjenesteydelser, der er omhandlet i artikel 28,
           stk. 6, fjerde afsnit, i direktiv 77/388/EØF.
   (6)     For at garantere lige behandling af medlemsstaterne bør denne beslutning finde
           anvendelse fra datoen for ikrafttrædelsen af traktaten om Bulgariens og Rumæniens
           tiltrædelse.
   (7)     Denne beslutning har ingen virkninger for De Europæiske Fællesskabers egne
           momsindtægter -
   VEDTAGET FØLGENDE BESLUTNING:
                                                    Artikel 1
   I overensstemmelse med artikel 55 i akten om Bulgariens og Rumæniens tiltrædelsesvilkår
   sammenholdt med artikel 28, stk. 6, første og fjerde afsnit, i direktiv 77/388/EØF bemyndiges
   Rumænien til fra ikrafttrædelsen af traktaten om Bulgariens og Rumæniens tiltrædelse og
   indtil den 31. december 2010 at anvende de nedsatte momssatser, der er omhandlet i artikel
   12, stk. 3, litra a), tredje afsnit, på de tjenesteydelser, der er anført i artikel 2.
                                                    Artikel 2
   Rumænien har bemyndigelse for følgende to tjenesteydelser, der er omhandlet i punkt 1 og 4 i
   bilag K til direktiv 77/388/EØF:
             a)      småreparationer af beklædningsgenstande og linned (herunder reparation og
             ændring)
             b)      pleje i hjemmet.
                                                    Artikel 3
   Denne beslutning finder anvendelse med forbehold af og på datoen for ikrafttrædelsen af
   traktaten om Bulgariens og Rumæniens tiltrædelse og ophører med at have virkning den
   31. december 2010.
                                                    Artikel 4
   Denne beslutning er rettet til Rumænien.
DA                                                      8                                          DA
 ---pagebreak---    Udfærdiget i Bruxelles, den
                               På Rådets vegne
                               Formand
DA                               9             DA